CELEX: 62019TN0158
Language: et
Date: 2019-03-15 00:00:00
Title: kohtuasi T-158/19: 15. märtsil 2019 esitatud hagi — Breyer versus komisjon

17.6.2019   
            
            
               ET
            
            
               Euroopa Liidu Teataja
            
            
               C 206/44
            
         
      15. märtsil 2019 esitatud hagi — Breyer versus komisjon
      (kohtuasi T-158/19)
      (2019/C 206/48)
      Kohtumenetluse keel: saksa
      
         Pooled
      
      
         Hageja: Patrick Breyer (Kiel, Saksamaa) (esindaja: advokaat J. Breyer)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 17. jaanuari 2019. aasta otsus juhtumis Ares(2018)6073379 ja
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja järgmised väited.
      
                  1.
               
               
                  Määruse (EÜ) nr 1049/2001 (1) artikli 4 lõike 2 esimese taande (ärihuvide kaitse) väär kohaldamine
                  
                              —
                           
                           
                              Hageja heidab hagi esimeses väites ette, et nende dokumentide avalikustamine, mis puudutavad iBorderCtrl-uurimisprojektile loa andmist ja selle läbiviimist, ei kahjusta konsortsiumi liikmete ärihuvide kaitset. Projekti „Intelligent Portable Border Control System“ ese on sisserändekontrolliks uute tehnoloogiate uurimine, nagu „valeütluste automatiseeritud avastamine“ kasutamine ja riskiväärtuse arvutamine.
                           
                        
                              —
                           
                           
                              Lisaks väidab hageja, et vaidlusaluste dokumentide avalikustamine on ülekaalukates üldistes huvides.
                           
                        
            
                  2.
               
               
                  Hagi teine väide: määruse (EÜ) nr 1049/2001 artikli 7 lõike 1 ja artikli 8 lõike 1 (taotluste lahendamine) väär kohaldamine
                  
                              —
                           
                           
                              Hageja väidab hagi teises väites, et komisjon lahendas ainult taotluse, millega taotleti tutvumise võimaldamist iBorderCtrl-uurimisprojekti läbiviimist puudutavate dokumentidega. Projektile loa andmist puudutavate dokumentidega tutvumise taotlust aga ei lahendatud.
                           
                        
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, 31.5.2001, lk 43).